    Ṣùgbọ́n n kò fẹ́ kí ẹ ni èrò pé bẹ́ẹ̀ ni gbogbo obìnrin rí sí mi rárá-ó tì 0- kìí ṣe bẹ́ẹ̀. Kí ó tó di pé a mọ ara wa, obìnrin máa ń rùn sí mi ni - ẹ jọ̀wọ́ kí ẹ forijì mí- ṣùgbọ́n òótọ́ ni mo sọ, bí ìgbọ̀nsẹ̀ ni obìnrin ti máa ń rùn sí mi. Ṣùgbọ́n ọ̀rọ̀ tiyín ti yàtọ̀ pátápátá, tiyín yìí lo sì wá fi hàn mi pé, ìwà ènìyàn ń pè ni ìfẹ́, ìfẹ́ kò lórúkọ méjì. Aájò mi tí ẹ ṣe ní ọjọ́ tí Ẹlẹ́gbára fi lé mi tí mo já lu omi kò le ṣé e gbágbé bí mo tilẹ̀ gbàgbé ẹ̀yin pàápàá. Ńjẹ́ bí Ẹlẹ́gbára bá ti pa mi ni ijọ́ náà, ta ni ìbá máa jẹ́ Ìrìnkèrindò lónìí! – A! Ìwà ni ìfẹ́, ẹ ti fi ìwà yín gbin èso ìfẹ́ sí inú mi, èso náà hù, ó ti ní ẹ̀ka, ó ti ní ewé, o sì ti ní gbòǹgbò, ó gbalẹ̀ kankan nínú mi tó bẹ́ẹ̀ tí n kò lè mu ọkàn kúrò lára yín mọ́. Bí mo ti ń kọ̀wé yìí, ẹ̀yín ni ó ára jù lọ lode ayé lójú mì: orí yín wù mi, ọrùn yin wù mi, irun ori yin wu mi, èékán ọwọ àti ẹsẹ yin ń wù mi, iwájú yín dára, ìpàkọ́ yín dára, ẹyìnlójú yín dara, ipéǹpéjú yín dára, eyín yín dára, ètè òkè àti ti ìsàlẹ̀ yín dára pẹ̀lú, mo fẹ́ràn apá yin, mo fẹ́ràn ẹsẹ̀ yín, mo fẹ́ràn orukun yin, mo fẹ́ràn ọrùn ẹsẹ yín, àtẹ́lẹwọ́ àti àtẹ́lẹsẹ̀ yín dára ju ti ẹnikẹ́ni lọ. Ẹ̀yìn yín bá ẹ ba ń kọja àti iwájú yín bí ẹ ba ń bọ̀ jẹ́ ohun iyí pàtàkì lójú mi. Ìdìde yín ń mu kí ọmọ ẹlòmíràn fẹ́ kí òun dìde, ìsọ̀rọ̀ yín ń mú kí ọmọ ẹlòmíràn fẹ́ sọ̀rọ̀, ijókòó yín mu kí ọmọ ẹlòmíràn fẹ́ jkókòó, ìrìn ẹsẹ̀ yín sì dàbí ẹni pé kí ènìyàn máa fi ẹsẹ̀ rìn láéláé ni. Nígbà tí mo rí yín ni ijọ́sí, aṣọ tí ẹ ró dàbí ẹni pé wọn bí yín mọ́ ọ ni, èwù tí ẹ wọ̀, dàbí ẹ̀wù ọba pàtàkì, gèlè tí e wé dàbí òkúta olówó iyebíye, bẹ́ẹ̀ ni odidi ọjọ́ mẹ́fà ni mo fi la àlá rí ìborùn yín. Ẹkùn kò mọ iyì ara rẹ̀, ẹ kò mọ̀ bí ẹ ti n’iyi tó lójú àwọn ọmọ aráyé, nítorí n kò mọ̀ bí mo ti le ṣe àpèjúwe yín jù wí pe nígbà tí mo fi ojú inú wò yín láti òkè dé ìsàlẹ̀, ẹ dàbí ìgbà tí òòrùn bá ṣẹ̀ṣẹ̀ yọ ní òwúrọ̀ ní ìgbà ẹ̀ẹ̀rùn, ìmọ́lẹ̀ ológo rẹ̀ sí ara onírúurú àwọn nǹkan tí ń bẹ ní orí ilẹ̀ ayé, àwọn arẹwà kòkòrò, àwọn ẹranko dídára, àwọn ẹyẹ tí ó wu ni àti onírúurú gbogbo ẹ̀dá alààyè, àwọn ẹlẹmìí àwọn aláìní ẹ̀mí – bẹ́ẹ̀ ní ẹ rí, ọ̀rẹ́ mi tòótọ́, Ìfẹ́pàtàkì tí ó gbin ifẹ́ sí mi lọ́kàn, tí ìfẹ́ ń gùn mi ká bí kẹ̀kẹ́, tí o ń gbé mi kiri bí mọ́tò, tí o ń ti mí síhin-ín, tí mí sọ̀hùn-ún bí ìgbà tí ẹ̀fúùfù bá ń fẹ́ igi oko.
    Sugbon n ko fe ki e ni ero pe bee ni gbogbo obinrin ri si mi rara-o ti 0- kii se bee. Ki o to di pe a mo ara wa, obinrin maa n run si mi ni - e jowo ki e foriji mi- sugbon ooto ni mo so, bi igbonse ni obinrin ti maa n run si mi. Sugbon oro tiyin ti yato patapata, tiyin yii lo si wa fi han mi pe, iwa eniyan n pe ni ife, ife ko loruko meji. Aajo mi ti e se ni ojo ti Elegbara fi le mi ti mo ja lu omi ko le se e gbagbe bi mo tile gbagbe eyin paapaa. Nje bi Elegbara ba ti pa mi ni ijo naa, ta ni iba maa je Irinkerindo lonii! – A! Iwa ni ife, e ti fi iwa yin gbin eso ife si inu mi, eso naa hu, o ti ni eka, o ti ni ewe, o si ti ni gbongbo, o gbale kankan ninu mi to bee ti n ko le mu okan kuro lara yin mo. Bi mo ti n kowe yii, eyin ni o ara ju lo lode aye loju mi: ori yin wu mi, orun yin wu mi, irun ori yin wu mi, eekan owo ati ese yin n wu mi, iwaju yin dara, ipako yin dara, eyinloju yin dara, ipenpeju yin dara, eyin yin dara, ete oke ati ti isale yin dara pelu, mo feran apa yin, mo feran ese yin, mo feran orukun yin, mo feran orun ese yin, atelewo ati atelese yin dara ju ti enikeni lo. Eyin yin ba e ba n koja ati iwaju yin bi e ba n bo je ohun iyi pataki loju mi. Idide yin n mu ki omo elomiran fe ki oun dide, isoro yin n mu ki omo elomiran fe soro, ijokoo yin mu ki omo elomiran fe jkokoo, irin ese yin si dabi eni pe ki eniyan maa fi ese rin laelae ni. Nigba ti mo ri yin ni ijosi, aso ti e ro dabi eni pe won bi yin mo o ni, ewu ti e wo, dabi ewu oba pataki, gele ti e we dabi okuta olowo iyebiye, bee ni odidi ojo mefa ni mo fi la ala ri iborun yin. Ekun ko mo iyi ara re, e ko mo bi e ti n’iyi to loju awon omo araye, nitori n ko mo bi mo ti le se apejuwe yin ju wi pe nigba ti mo fi oju inu wo yin lati oke de isale, e dabi igba ti oorun ba sese yo ni owuro ni igba eerun, imole ologo re si ara oniruuru awon nnkan ti n be ni ori ile aye, awon arewa kokoro, awon eranko didara, awon eye ti o wu ni ati oniruuru gbogbo eda alaaye, awon elemii awon alaini emi – bee ni e ri, ore mi tooto, Ifepataki ti o gbin ife si mi lokan, ti ife n gun mi ka bi keke, ti o n gbe mi kiri bi moto, ti o n ti mi sihin-in, ti mi sohun-un bi igba ti efuufu ba n fe igi oko.